b'\n_START_ARTICLE_\nTungabhadra\n_START_PARAGRAPH_\nTungabhadra er den viktigste sideelven til elven Krishna i det s\xc3\xb8rlige India. Den dannes ved at elvene Tunga og Bhadra, med kilde i De vestlige Ghatfjellene i delstaten Karnataka, flyter sammen ved Kudali. Tungabhadra flyter \xc3\xb8stover over Deccanplat\xc3\xa5et og m\xc3\xb8ter elven Krishna ved Gondimalla. Elven danner grense mellom delstatene Telangana og Andhra Pradesh. Landet mellom Tungabhadra og Krishna kalles Raichur Doab._NEWLINE_Tungabhadra har lenge v\xc3\xa6rt benyttet til irrigasjon. I 1953 sto Tungabhadra-demningen ved Hospet i Karnataka ferdig. Vannet her benyttes til irrigasjon og elektrisitetsproduksjon, men demningen tjener ogs\xc3\xa5 til \xc3\xa5 kontrollere flom.'